# data[].attributes.body
Forfatter: Egon Mathiesen

Titel: Mis med de blå øjne

Forlag: Gyldendal

Årstal: 1949

Første sætning i bogen: “ En lille mis med blå øjne og godt humør gik engang ud i verden for at finde landet med de mange mus.”

Centralt citat fra bogen:  "Tak for mus, gode mis. Vi har fundet ud af, at du er en kat ligesom vi, der kan være sulten og sjov, og tynd og tyk, og finde marker med mus og se ligesom vi. Selvom øjnene er blå". Han kommer dertil han vil og bliver accepteret på trods af at han er anderledes. Han har mødt mange forhindringer, men har hjulpet de andre katte på trods af modstand fra dem. Han var anderledes, men fandt alligevel vej og blev accepteret.

En valgt illustration fra bogen: “Så kom der ikke en lyd mere den nat. Og alle kattene lukkede øjnene.” Illustration på modsatte side: Sort side - en helt sort side uden tegninger.

Viser enkeltheden i bogen og siger alligevel så meget om det, som bogen skriver. Der er utrolig meget udtryk i en sort side.

Resume: En glad mis med blå øjne vil ud og finde landet med de mange mus. Han møder mange forhindringer på sin vej og modstand fra andre dyr på grund af hans blå øjne. Men på trods af modstanden, så beholder Mis med de blå øjne sin optimisme. Han finder til sidst landet med de mange mus og bliver accepteret af de andre katte med gule øjne.

Vurdering: Mis med de blå øjne har stadig et relevant tema - at være anderledes. Mis blev holdt udenfor og den mødte meget modstand på grund af dens øjne ikke ligner de andres. Igennem bogen kan man snakke om det at være anderledes, møde modgang og at være en god ven. Alle sammen er ting som er vigtige at snakke med eleverne om.

Bogen er letlæselig og illustrationerne understøtter teksten godt. Bogen er derfor en god bog at læse i de  indre klasser.

# data[].attributes.body
Forfatter: J.K. Rowling

Titel: Harry Potter og De Vises Sten

Forlag: Gyldendal

Årstal: 1997

Første sætning i bogen: “Hr. og fru Dursley fra Ligustervænget nummer 4 var ganske stolte over, at de var helt og aldeles normale.“

Centralt citat fra bogen:” ”Bliv her!” sagde hun og sprintede op ad trappen til pigernes sovesal. Harry og Ron havde knap nok tid til at udveksle forbavsede blikke, før hun kom styrtende tilbage med en enorm, gammel bog i armene. “Jeg lånte den på biblioteket for flere uger siden. Det var bare for at have noget let hyggelæsning.” “Let, sagde du?” lød det fra Ron, men Hermione bad ham om at holde mund, indtil hun havde slået noget op. Hun bladrede som en rasende i den tunge bog, mens hun mumlede en masse hen for sig. Endelig fandt hun, hvad hun ledte efter. “Jeg vidste det! Jeg vidste det!” “Må vi sige noget nu?” spurgte Ron fornærmet. Hermione ignorerede ham. “Nicolas Flamel,” hviskede hun dramatisk, “er den eneste kendte troldmand, som kan fremstille De Vises Sten!” Disse ord fremkaldte ikke den ønskede reaktion hos Harry og Ron. “‘Hvad for noget?” sagde de i kor. “Åh, helt ærligt, læser I to aldrig bøger? Se - læs det stykke der.” Hun skubbede bogen over til dem.”

Resume: Harry Potter og De Vises Sten er den første bog i en hel serie. Her møder man Harry Potter, en forældreløs dreng der bor hos sin moster og onkel. Man følger Harry i hans første år på Hogwarts, en skole for troldmænd og hekse. Første dag på skolen møder han Ron og Hermione, som bliver hans bedste venner. De skal forhindre den onde troldmand Voldemort i at få De Vises Sten, så han ikke kan genopstå og få et evigt liv. Man følger deres opdagelse af magi, troldmanden Voldemort, Harrys forældre og de mørke kræfter, der lurer.

Vurdering: Harry Potter og De Vises Sten er starten på et magisk univers, som tryllebinder en fra første side. Man er med på rejsen sammen med figurerne i bogen. Selvom det er mange år siden, jeg læste bogen for første gang, så tryllebinder bogen stadig. Det er en storslået fortælling om venskab, familie og magi. Årsagen til mit valg af citat er nemlig fortællingen om Harry, Ron og Hermiones´ venskab. Deres venskab og relationer er det, der skaber historien og som gør, at man har lyst til at følge deres rejse.    Harry Potter bogen er et univers som begejstrer, og fanger mig selv den dag i dag.

# data[].attributes.headline
Forfatter: Karin Slaughter - Mord for øje

# data[].attributes.subject
Forfatter: Karin Slaughter - Mord for øje

# data[].attributes.body
Forfatter: Karin Slaughter

Titel: Mord for øje

Forlag: Hr. Ferdinand

Årstal: 2001

Første sætning i bogen: “Sara Linton lænede sig tilbage i sin stol og mumlede blidt “ja, mor” ind i telefonrøret.“

Centralt citat fra bogen: “Hvilket slags dyr tror du han er?”

Resume: Sara Linton er retsmediciner i en lille by. Hun finder en college professor død på toilettet i byens café. Sammen med sin eksmand, Jeffrey byens politimester, skal de opklare forbrydelsen. Offeret er tvillingesøster til Jeffreys medarbejder. Da endnu en ung kvinde forsvinder, kort tid efter, går det op for dem, at der er tale om en seriemorder. Ligene dukker op tæt på Sara og der er en forbindelse imellem hende og morderen.

Vurdering: Karin Slaughter har skabt en meget spændende bog med et godt plot. Denne bog er den første i en lang serie og man får lyst til at læse den næste. Hendes karakterer i bogen er nuanceret og interessante.

# data[].attributes.headline
Muldvarpen, der ville vide,  hvem der havde lavet en lort på dens hoved

# data[].attributes.subject
Muldvarpen, der ville vide,  hvem der havde lavet en lort på dens hoved

# data[].attributes.body
Forfatter: Werner Holzwarth

Illustrator: Wolf Erlbruch

Titel: Muldvarpen, der ville vide, hvem der havde lavet lort på dens hoved

Forlag: Høst og Søn

Årstal: 1989

Første sætning i bogen: “En dag, da den lille muldvarp stak hovedet op ad jorden for at se, om solen mon var stået op, skete der noget: “

Centralt citat fra bogen: “Hans-Henrik, slagterhunden - den skiderik!”

Resume: En muldvarp stikker hovedet op ad jorden og han får en lort oven på hans hoved. Han spørger så mange forskellige dyr, om det er dem der har lavet lorten. De siger nej og viser muldvarpen, hvordan deres lorte ser ud. Til sidst møder han to fluer. De fortæller ham, hvem der havde lavet lorten. Det var slagterens hund. Han lægger så en lort på hundens hoved og kravler ned i jorden igen.

Vurdering: For mig er denne bog en hyggelig bog, der er sjov at læse sammen med sine små børn. Den er overskuelig og letlæselig. Den er sjov og man følger muldvarpens søgen på synderen. Særligt slutningen med skiderikken Hans-Henrik og muldvarpens hævn er god. Den er visuelt god og børn har meget let ved, at se og læse med.